Lugupeetud Riigikogu esimees

Pöördume Teie poole Eesti Noorte Arenguliidu (ENAL) nimel palvega teha koostööd noortele suunatud Riigikogu simulatsiooni korraldamisel ning võimaldada kasutada Riigikogu ruume sündmuse läbiviimiseks 15.03.27 ajavahemikus 10.00 kuni 15.30.

Planeerime 2027. aastal korraldada kolme päeva pikkuse Riigikogu simulatsiooni 14-21-aastastele noortele üle Eesti. Projekti raames on plaanis kaasata üle 120 noore. Simulatsioonikäigus töötavad osalejad fraktsioonides välja eelnõusid, peavad parlamentaarseid arutelusid ning täidavad Riigikogu liikmete rolle.

Selleks palume võimalust kasutada Riigikogu istungisaali koos kogu seal olemasoleva vajaliku tehnikaga, sealhulgas istungisaali tehniliste lahenduste ja vahenditega, mis on vajalikud simulatsiooni realistlikuks läbiviimiseks.

Oleme valmis täpsustama korralduslikke üksikasju ning kohandama tegevuskava vastavalt Riigikogu töökorraldusele ja võimalustele. Loodame võimalusele teha koostööd ning pakkuda Eesti noortele ainulaadset võimalust kogeda parlamentaarset tööd praktilisel viisil.

